PMIndiaData/PMIndiaSum huggingface dataset:
বন্যপ্রাণী রক্ষায় দক্ষিণ এশিয়া সহযোগিতা নেটওয়ার্কের সদস্য পদে ভারতের অন্তর্ভুক্তি

সীমান্ত অঞ্চলে বন্যপ্রাণীদের ওপর যে কোন ধরনের অপরাধের ঘটনা রোধে দক্ষিণ এশিয়া বন্যপ্রাণ এনফোর্সমেন্ট নেটওয়ার্কে (এস এ ডব্লিউ ই এন) ভারতের অংশগ্রহণের বিষয়টি আজ আনুষ্ঠানিকভাবে অনুমোদন লাভ করল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত এই বৈঠকে নেটওয়ার্কের শর্তাবলী অনুসরণের সিদ্ধান্ত গ্রহণ করা হয়। এই নেটওয়ার্কের এক অন্যতম সদস্য হওয়ায় যোগাযোগ, সহযোগিতা ও সমন্বয়ের মাধ্যমে অন্যান্য সদস্য রাষ্ট্রগুলির সঙ্গে সীমানা বরাবর বন্যপ্রাণী রক্ষায় ভারত যথাযথ ব্যবস্থা গ্রহণে উদ্যোগী হতে পারবে। এই লক্ষ্যে সংশ্লিষ্ট অঞ্চলে কার্যক্ষমতা বৃদ্ধি এবং পারস্পরিক সাহায্য ও সহযোগিতা প্রসারেরও উদ্যোগ নিতে পারবে ভারত সহ নেটওয়ার্কের সবক’টি সদস্য দেশ। এই আঞ্চলিক নেটওয়ার্কটির আট সদস্যের মধ্যে রয়েছে ভারত, বাংলাদেশ, ভুটান, নেপাল, মালদ্বীপ, পাকিস্তান, আফগানিস্তান ও শ্রীলঙ্কা। একটি সুনির্দিষ্ট সাধারণ লক্ষ্যকে অনুসরণ করে সবক’টি দেশ পরস্পরের সঙ্গে সহযোগিতার ভিত্তিতে বন্যপ্রাণীদের ওপর নানা ধরনের অত্যাচার ও অপরাধমূলক ঘটনা কার্যকরভাবে রোধ করার কাজে উদ্যোগ গ্রহণ করবে। সেইসঙ্গে, বন্যপ্রাণীকে কেন্দ্র করে কোনরকম বেআইনি ব্যবসা বা অবৈধ বাণিজ্যের প্রবণতা রোধ করতেও এই নেটওয়ার্ক একটি সফল মঞ্চ হিসেবে কাজ করে যাবে। নেটওয়ার্কের আওতায় যে সাধারণ লক্ষ্য ও উদ্দেশ্যগুলিকে চিহ্নিত করা হয়েছে, তার মধ্যে রয়েছে : • অরণ্যের গাছপালা এবং বন্যপ্রাণী রক্ষায় সদস্য রাষ্ট্রগুলি সংশ্লিষ্ট নীতি ও আইনগুলিকে আরও উন্নত করে তুলবে এবং সেগুলির মধ্যে সমন্বয়সাধনের চেষ্টা করে যাবে। • নেটওয়ার্কের সদস্য দেশগুলি তাদের নিজস্ব ভূ-খণ্ডে এবং সেইসঙ্গে আঞ্চলিক ক্ষেত্রে বন্যপ্রাণী হত্যা ও বাণিজ্যিক উদ্দেশ্যে পাচারের ঘটনাবলী সম্পর্কে পরস্পরকে সতর্ক করে জীববৈচিত্র্য রক্ষায় কার্যকর ভূমিকা পালন করবে। • গবেষণা ও তথ্যের আদানপ্রদান, প্রশিক্ষণ ও দক্ষতা বৃদ্ধি, প্রযুক্তিগত সহায়তা ও অভিজ্ঞতা বিনিময় ইত্যাদির মাধ্যমে সদস্য দেশগুলি প্রাতিষ্ঠানিকভাবে বন্যপ্রাণী রক্ষায় নিজেদের ক্ষমতা ও দক্ষতা বৃদ্ধির চেষ্টা করে যাবে। • বন্যপ্রাণীদের ওপর অত্যাচার ও অপরাধ রোধে এই নেটওয়ার্কের আওতায় সদস্য দেশগুলিকে উৎসাহদান করা হবে জাতীয় কার্যসূচি রচনা ও রূপায়ণ সম্ভব করে তোলার কাজে। /
মালদ্বীপের রাষ্ট্রপতি নির্বাচনে ইব্রাহিম মহম্মদ সলি জয়ী হওয়ায়, তাঁকে অভিনন্দন জানালেন প্রধানমন্ত্রী

মালদ্বীপে রাষ্ট্রপতি নির্বাচনে জয়ী হওয়ায় শ্রী ইব্রাহিম মহম্মদ সলিকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। মালদ্বীপে গতকাল রাষ্ট্রপতি পদের নির্বাচন অনুষ্ঠিত হয়। শ্রী সলি-র নেতৃত্বে মালদ্বীপের গণতন্ত্র, শান্তি ও সমৃদ্ধিকে আরও সুদৃঢ় হবে বলে প্রধানমন্ত্রী আশাপ্রকাশ করেছেন। শ্রী সলি তাঁকে শুভেচ্ছা ও শুভকামনার জন্য প্রধানমন্ত্রীকে ধন্যবাদ জানান। দুই দেশের মধ্যে ঘনিষ্ট, মৈত্রীপূর্ণ ও সুপ্রতিবেশী সুলভ সম্পর্ককে- আরও জোরদার করতে উভয় নেতাই নিবিড়ভাবে কাজ করতে সহমত হয়েছেন।
প্রধানমন্ত্রীর সঙ্গে সৌদি-আরবের পরিবেশ, জল ও কৃষি মন্ত্রীর সাক্ষাৎ

প্রধানমন্ত্রী শ্রী নরেন্দ্র মোদী মঙ্গলবার রিয়াধে সৌদি-আরবের পরিবেশ, জল ও কৃষি মন্ত্রী আব্দুলরহমান আল- ফাদলির সঙ্গে সাক্ষাৎ করেন। প্রধানমন্ত্রী বলেছেন, পরিবেশ, জল ও কৃষিক্ষেত্রে দুই দেশের মধ্যে সহযোগিতা গড়ে ওঠার ব্যাপক সম্ভাবনা রয়েছে। তিনি আরও বলেন, পরিবেশের সংরক্ষণ ও সুরক্ষায় তথা জলসম্পদের সুদক্ষ ব্যবহারে দুই দেশ একযোগে কাজ করতে অঙ্গিকারবদ্ধ।
ভারত ও কম্বোডিয়ার মধ্যে যোগাযোগ ব্যবস্থায় সহযোগিতা বিষয়ক সমঝোতাপত্রে কেন্দ্রীয় মন্ত্রিসভার অনুমোদন

ভারত ও কম্বোডিয়ার মধ্যে যোগাযোগ ব্যবস্থার সহযোগিতার উদ্দেশ্যে সম্পাদিত সমঝোতাপত্র অনুমোদন করল কেন্দ্রীয় মন্ত্রিসভা। নতুন দিল্লিতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ তা অনুমোদিত হয়। কম্বোডিয়ায় গত মার্চ মাসে এই সমঝোতাপত্রটি স্বাক্ষরিত হয়েছিল। যোগাযোগ ব্যবস্থার সহযোগিতার ক্ষেত্রে ভারত এবং কম্বোডিয়ার মধ্যে দ্বিপাক্ষিক সম্পর্ক দৃঢ় করা এবং পারস্পরিক বোঝাপড়াকে উন্নত করাই এই সমঝোতার উদ্দেশ্য।
উৎসবের মরশুমে দেশবাসীকে শুভেচ্ছা ও অভিনন্দন জানালেন প্রধানমন্ত্রী

উৎসবের মরশুমে দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। দেশের বিভিন্ন প্রান্তে এখন বৈশাখী, বৈশাখারি, মাসারি, বোহাগ বিহু, পয়লা বৈশাখ, বিষু, মহাবিষুব সংক্রান্তি এবং পুথান্ডু পালিত হচ্ছে। উৎসবের এই মরশুম দেশবাসীর সুখ ও সমৃদ্ধির সূচনা করবে বলে আশা ব্যক্ত করেছেন শ্রী নরেন্দ্র মোদী। এক বার্তায় তিনি বলেছেন : “আগামী বছরটিতে তরুণ ও যুবক সহ সকল দেশবাসীর আশা-আকাঙ্ক্ষা সফল হয়ে উঠুক। সকলের মধ্যে আনন্দ ও সম্প্রীতির পরিবেশ গড়ে উঠুক এই কামনা জানাই।”
প্রধানমন্ত্রী স্বাস্থ্য সুরক্ষা যোজনার আওতায় তিনটি নতুন এইম্স

প্রধানমন্ত্রী স্বাস্থ্য সুরক্ষা যোজনার আওতায় অল ইন্ডিয়া ইন্সটিটিউট অফ মেডিকেল সায়েন্সেস-এর আরও তিনটি নতুন শাখা স্থাপিত হতে চলেছে মহারাষ্ট্রের নাগপুরে, অন্ধ্রপ্রদেশের মঙ্গলাগিরি’তে এবং পশ্চিমবঙ্গের কল্যাণীতে। এজন্য ব্যয় হবে ৪৯৪৯ কোটি টাকা। আজ প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার বৈঠকে এই তিনটি নতুন এইমস্ স্থাপনের বিষয়টি অনুমোদিত হয়। মেডিকেল পঠন-পাঠন, নার্সিং এডুকেশন এবং দেশের নাগরিকদের কাছে ভালো ও উন্নতমানের চিকিৎসার সুযোগ পৌঁছে দিতে জাতীয় গুরুত্বপূর্ণ প্রতিষ্ঠান হিসেবে এইমস্ কাজ করে যাবে। প্রস্তাবিত এই প্রতিষ্ঠানগুলিতে ৯৬০ শয্যাবিশিষ্ট হাসপাতালও গড়ে তোলা হবে। এছাড়াও , প্রত্যেকটি এইম্স-এ থাকবে পঠন-পাঠন সংক্রান্ত ব্লক, প্রশাসনিক ব্লক, আয়ুষ ব্লক, প্রেক্ষাগৃহ, নার্সিং কলেজ, রাত্রিতে থাকার ব্যবস্থা, হোস্টেল ও আবাসিক ব্যবস্থার সুযোগ। মঞ্জুরীকৃত ৪৯৪৯ কোটি টাকার মধ্যে মঙ্গলাগিরি’তে এইম্স গড়ে তুলতে খরচ হবে ১৬১৮ কোটি টাকা, নাগপুরে ১৫৭৭ কোটি টাকা এবং পশ্চিমবঙ্গের কল্যাণী’তে ১৭৫৪ কোটি টাকা। এইম্স-এর এই নতুন শাখাগুলি প্রতিষ্ঠিত হলে সংশ্লিষ্ট অঞ্চলে চিকিৎসা সংক্রান্ত সুযোগ-সুবিধার ক্ষেত্রে এতদিন যে অপ্রতুলতা ও ভারসাম্যহীনতা ছিল, তা দূর করা যাবে। উন্নতমানের চিকিৎসা ও মেডিকেল পঠন-পাঠনের সুযোগও এর ফলে সম্প্রসারিত হবে। অন্ধ্রপ্রদেশ, মহারাষ্ট্র (বিদর্ভ) ও পশ্চিমবঙ্গের বিরাট সংখ্যক মানুষ এর ফলে উপকৃত হবেন। উল্লেখ্য, প্রধানমন্ত্রী স্বাস্থ্য সুরক্ষা যোজনার আওতায় ছ’টি নতুন এইম্স ইতিমধ্যেই চালু হয়েছে। অন্যদিকে, রায়বেরিলিতে এইম্স তৈরির কাজ বর্তমানে চলছে। কেন্দ্রীয় অর্থমন্ত্রী ২০১৪-১৫ অর্থবর্ষের কেন্দ্রীয় বাজেট ভাষণে এই নতুন এইম্স স্থাপনের কথা ঘোষণা করেছিলেন।
প্রধানমন্ত্রী আফগানিস্তানের শিখ-হিন্দু প্রতিনিধিদের সঙ্গে সাক্ষাৎ করেছেন

নয়াদিল্লী, ১৯ ফেব্রুয়ারি, ২০২২ প্রধানমন্ত্রী শ্রী নরেন্দ্র মোদী আজ ৭ নম্বর লোক কল্যাণ মার্গে আফগানিস্তানের শিখ-হিন্দু প্রতিনিধি দলের সদস্যদের সঙ্গে সাক্ষাৎ করেছেন। সাক্ষাতের সময় সদস্যরা প্রধানমন্ত্রীকে সম্মানিত করেন এবং আফগানিস্তান থেকে শিখ ও হিন্দুদের নিরাপদে নিয়ে আসার জন্য তাঁকে ধন্যবাদ জানান। প্রতিনিধি দলের সদস্যদের স্বাগত জানিয়ে প্রধানমন্ত্রী বলেছেন তাঁরা অতিথি নন, তাঁরা নিজেদের বাড়িতেই এসেছেন। ভারত তাদের নিজেদের বাড়ি। আফগানিস্তানে তাঁরা যে সংকটের সম্মুখীন হয়েছিলেন সে বিষয় নিয়ে প্রতিনিধি দলের সদস্যরা প্রধানমন্ত্রীর সঙ্গে আলোচনা করেন। ভারতে নিরাপদে পৌঁছে দেওয়ার জন্য সরকারের উদ্যোগের বিষয় নিয়েও আলোচনা হয়েছে। এই প্রেক্ষিতে প্রধানমন্ত্রী সংশোধিত নাগরিকত্ব আইনের তাৎপর্যের বিষয়টি নিয়ে আলোচনা করেন; এর মাধ্যমে শিখ ও হিন্দু সম্প্রদায়ের সুবিধার বিষয়টিও আলাপচারিতায় উঠে এসেছে। ভবিষ্যতে সমস্ত বিষয় ও সমস্যার সমাধানে নিরন্তর সহায়তার আশ্বাস প্রধানমন্ত্রী দিয়েছেন। শ্রী মোদী গুরু গ্রন্থ সাহিবকে সম্মান জানানোর পরম্পরার বিষয়টি উল্লেখ করেন। এই কারণেই আফগানিস্তান থেকে গুরু গ্রন্থ সাহিবের স্বরূপকে ভারতে নিয়ে আসার জন্য বিশেষ ব্যবস্থা নেওয়া হয়। দীর্ঘদিন ধরে আফগানদের থেকে তিনি যে ভালোবাসা পেয়েছেন সেকথা উল্লেখ করে প্রধানমন্ত্রী তাঁর কাবুল সফরের বিষয়টি স্মরণ করেন। শ্রী মঞ্জিন্দর সিং শীর্ষা নিরাপদে শিখ-হিন্দু সম্প্রদায়ের মানুষদের ফিরিয়ে নিয়ে আসার জন্য ভারত থেকে যে ব্যবস্থা করা হয়েছে তারজন্য প্রধানমন্ত্রীকে ধন্যবাদ জানিয়েছেন। তিনি জানান, সেই সময় তাঁদের পাশে অন্য কাউকে পাওয়া যায়নি। প্রধানমন্ত্রী তাদের সব সময় সব ধরণের সাহায্যের আশ্বাস দিয়েছেন। সংকটের সেই সময় প্রধানমন্ত্রী তাঁদের পাশে থাকায় প্রতিনিধি দলের বাকি সদস্যরাও শ্রী মোদীকে ধন্যবাদ জানান। প্রতিনিধি দলের সদস্যরা জানিয়েছেন আফগানিস্তান থেকে ভারতে যথাযথ মর্যাদায় গুরু গ্রন্থ সাহিবের স্বরুপ নিয়ে আসার জন্য বিশেষ উদ্যোগের কথা যখন তাঁরা জানতে পেরেছেন তখন তাঁদের চোখে জল এসে গিয়েছিল। তাঁরা সিএএ-র জন্যও প্রধানমন্ত্রীকে ধন্যবাদ জানান। এই আইনটি তাদের সম্প্রদায়ের সদস্যদের প্রভূত সাহায্য করেছে। তাঁরা বলেন, শ্রী মোদী শুধুমাত্র ভারতেরই প্রধানমন্ত্রী নন, যেহেতু তিনি বিশ্বের বিভিন্ন প্রান্তের হিন্দু ও শিখদের সংকটের কথা উপলব্ধি করতে পারেন এবং উদ্ভুত পরিস্থিতিতে তাৎক্ষণিক সাহায্যের উদ্যোগ নেন তাই তিনি বিশ্বের প্রধানমন্ত্রী। অনুষ্ঠানে কেন্দ্রীয় মন্ত্রী শ্রী হরদীপ সিং পুরী ও প্রতিমন্ত্রী শ্রীমতী মীনাক্ষী লেখী উপস্থিত ছিলেন।
শ্রী নরেন্দ্র মোদীর সঙ্গে টেলিফোনে শুভেচ্ছা বিনিময়ব্রিটিশ প্রধানমন্ত্রীর

ব্রিটিশপ্রধানমন্ত্রী মিসেস টেরেসা মে বৃহস্পতিবার টেলিফোনে কথা বলেন ভারতেরপ্রধানমন্ত্রী শ্রী নরেন্দ্র মোদীর সঙ্গে। সদ্য সমাপ্ত দেওয়ালি উৎসব উপলক্ষেদু’জনেই পরস্পরের সঙ্গে শুভেচ্ছা বিনিময় করেন। বিজ্ঞান ওপ্রযুক্তি সহ বিভিন্ন ক্ষেত্রে দ্বিপাক্ষিক সহযোগিতা প্রসারের বিস্তৃত ক্ষেত্র ওসম্ভাবনা রয়েছে বলে দুই নেতাই সহমত পোষণ করেন আলাপচারিতার সময়। তাঁরা বলেনঅর্থনীতি, প্রতিরক্ষা, নিরাপত্তা, বাণিজ্য ও বিনিয়োগের মতো ক্ষেত্রগুলিতে সহযোগিতাবিনিময়ের যথেষ্ট সম্ভাবনা রয়েছে। শ্রী মোদী বলেনযে, আগামী সপ্তাহে ব্রিটিশ প্রধানমন্ত্রীকে ভারতে স্বাগত জানানোর জন্য তিনিআগ্রহের সঙ্গেই অপেক্ষা করছেন। ইউরোপের বাইরে এই প্রথম এক দ্বিপাক্ষিক সফরে ভারতেআসছেন মিসেস টেরেসা মে।
রাজ্যসংখ্যালঘু কমিশনগুলির বার্ষিক সম্মেলনে শ্রী মুখতার আব্বাস নাকভি

ঝাড়খন্ডে ভারতীয় কৃষি গবেষণা সংস্থা গড়ে তোলার প্রস্তাবে অনুমোদন দিল কেন্দ্রীয় মন্ত্রিসভা।আজ প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার এক বৈঠকেহাজারিবাগ-এর বারহি ব্লকের গৌরিয়াকর্মা গ্রামে ঝড়খন্ড সরকারের দেওয়া ১ হাজার একরজমিতে এই কৃষি গবেষণা সংস্থা গড়ে তোলার ব্যাপারে সবুজ সংকেত দেওয়া হয়। প্রস্তাবিতসংস্থা গড়ে তুলতে ব্যয় হবে ২০০ কোটি ৭৮ লক্ষ টাকা। ঝাড়খন্ডে এইকৃষি গবেষণা সংস্থাটি গড়ে উঠলে
‘প্রগতি’র মাধ্যমে প্রধানমন্ত্রীর পর্যালোচনা বৈঠক

প্রধানমন্ত্রী শ্রী নরেন্দ্র মোদী সক্রিয় প্রশাসন গড়ে তুলতে প্রকল্পের সময়ানুগ রূপায়ণের জন্য তথ্য ও যোগাযোগ প্রযুক্তি ভিত্তিক মাল্টি মোডাল প্ল্যাটফর্ম ‘প্রগতি’-এর মাধ্যমে মতবিনিময় করেন। এটি ছিল প্রধানমন্ত্রীর পঞ্চম মতবিনিময় অনুষ্ঠান। বুধবারের এই মতবিনিময় অনুষ্ঠানে প্রধানমন্ত্রী বিভিন্ন ক্ষেত্রের কাজকর্ম ও অগ্রগতি পর্যালোচনার সময়, ডাক পরিষেবা সংক্রান্ত অভিযোগের বিষয়ে উদ্বেগ প্রকাশ করেন। সমাজের দরিদ্রতর শ্রেণীর মানুষের জন্য ডাক পরিষেবাকে অত্যন্ত গুরুত্বপূর্ণ আখ্যা দিয়ে তিনি ডাক বিভাগকে মানি অর্ডার, ডাকঘর সঞ্চয় ব্যাঙ্কে সেভিংস অ্যাকাউন্ট ও ডাক পরিষেবায় বিলম্বের মতো ক্ষেত্রগুলিতে পরিষেবার মান বাড়াতে নির্দেশ দেন। প্রধানমন্ত্রী পশ্চিমবঙ্গ, অন্ধ্রপ্রদেশ, তেলেঙ্গানা, ঝাড়খন্ড, ওডিশা, ছত্তিশগড়, মহারাষ্ট্র, তামিলনাডু, উত্তরাখন্ড, রাজস্থান, গুজরাট, গুজরাট, হরিয়ানা ও উত্তর প্রদেশে ছড়িয়ে থাকা রেল, সড়ক, শক্তি, টেলিযোগাযোগ এবং কৃষির সঙ্গে যুক্ত গুরুত্বপূর্ণ পরিকাঠামো প্রকল্পগুলির অগ্রগতি পর্যালোচনা করেন। রেলের পশ্চিমাঞ্চলীয় ডেডিকেটেড ফ্রেইট করিডর এবং চেন্নাই মেট্রোরেল প্রকল্পের কাজের অগ্রগতিও তিনি খতিয়ে দেখেন। শ্রী মোদী চালু এই প্রকল্পগুলির কাজ দ্রুত শেষ করার আহ্বান জানান। উগ্র বামপন্থা অধ্যুষিত অঞ্চলে মোবাইল পরিষেবা প্রকল্পের অগ্রগতি পর্যালোচনা করতে গিয়ে প্রধানমন্ত্রী বলেন, সাধারণ মানুষ বিশেষ করে, অনগ্রসর অঞ্চলের মানুষের জন্য মোবাইল যোগাযোগ অত্যন্ত গুরুত্বপূর্ণ। তিনি মোবাইল পরিষেবা প্রকল্পের রূপায়ণ ত্বরান্বিত করতে সংশ্লিষ্ট সব রাজ্যের প্রতি আহ্বান জানান। অসম, উত্তর প্রদেশ ও কর্ণাটকের তিনটি পুলিশ থানার সঙ্গে ভিডিও কনফারেন্সের মাধ্যমে ‘ক্রাইম অ্যান্ড ক্রিমিনাল ট্র্যাকিং নেটওয়ার্ক অ্যান্ড সিস্টেম’ প্রকল্পের অগ্রগতি সম্বন্ধেও প্রধানমন্ত্রীকে অবহিত করা হয়। দেশ জুড়ে এই প্রকল্পের দ্রুত রূপায়ণের ওপর তিনি বিশেষ গুরুত্ব দেন। _2015….(221)
সৌদি আরবের বাণিজ্য প্রতিনিধিদের সঙ্গে বৈঠক শ্রী নরেন্দ্র মোদীর

সৌদি আরবের ৩০ জন সি ই ও-র সঙ্গে রবিবার এক বৈঠকে মিলিত হলেন প্রধানমন্ত্রী শ্রী নরেন্দ্র মোদী। রিয়াধে অনুষ্ঠিত এই বৈঠকে ভারতের বাণিজ্য প্রতিনিধিরাও উপস্থিত ছিলেন। এক উজ্জ্বল সোনার ভবিষ্যৎ গড়ে তুলতে ভারত ও সৌদি আরব যে কোন সাহসী পদক্ষেপ গ্রহণেই প্রস্তুত বলে মন্তব্য করেন প্রধানমন্ত্রী। এই দুটি দেশ সুপ্রাচীনকাল থেকেই এক গভীর মৈত্রীসম্পর্কে আবদ্ধ বলে তিনি উল্লেখ করেন। ভারত ও সৌদি আরবের দ্বিপাক্ষিক সম্পর্কের শক্তি ও গভীরতার ওপর বিশেষ জোর দিয়ে প্রধানমন্ত্রী রাজা সলমনের স্মৃতিচারণ করে বলেন, তিনি শিক্ষালাভ করেছিলেন এক ভারতীয় শিক্ষকের কাছে। শ্রী মোদী বলেন, ভারতহল গণতন্ত্র, ভৌগোলিক অবস্থান এবং চাহিদা ও প্রয়োজনের সমন্বয়ে গড়ে ওঠা একটি দেশ যার উন্নয়ন ও প্রগতির লক্ষ্যে গত দু’বছর ধরেবেশ কিছু নীতি ও উদ্যোগ গ্রহণ করা হয়েছে। ভারতের স্বাস্থ্য ব্যবস্থার প্রসঙ্গ উল্লেখ করে প্রধানমন্ত্রী বলেন, চিকিৎসা সংক্রান্ত সাজসরঞ্জাম ও যন্ত্রপাতি উৎপাদনের ক্ষেত্রে ভারতে বিনিয়োগের সম্ভাবনা এখন প্রচুর। শুধু তাই নয়, ভারতের স্বাস্থ্যক্ষেত্রটি এখন ব্যয়সাশ্রয়ের দিক থেকে আন্তর্জাতিক ক্ষেত্রে প্রতিযোগিতামুখী হয়ে উঠেছে। তাই, স্বাস্থ্য সংক্রান্ত বিষয়ে সফর ও পর্যটনের প্রচুর সুযোগ-সুবিধা রয়েছে আমাদের দেশে। উপসাগরীয় দেশগুলিতে বর্তমানে কাজ করছেন প্রচুর ভারতীয় নার্স বা স্বাস্থ্যসেবিকা যাঁরা আমাদের দক্ষ ও প্রশিক্ষিত শ্রমশক্তিরই প্রতীক। সৌদি আরবের বিনিয়োগকারীদের আশ্বাস দিয়ে শ্রী মোদী বলেন, পূর্বের কোন দিন থেকে কর ধার্যের বিষয়টি এখন অতীত। দীর্ঘমেয়াদি সহজবোধ্য কর-কাঠামো গড়ে তোলার নীতিতেই এখন বিশ্বাস করে তাঁর সরকার। সৌদি আরব ভারতের যে ক্ষেত্রগুলিতে এখন প্রচুর পরিমাণে বিনিয়োগের সুযোগ পেতে পারে তারও সুনির্দিষ্ট উল্লেখ করেন প্রধানমন্ত্রী। তিনি বলেন, ভারতে পেট্রোলিয়াম, পুনর্নবীকরণযোগ্য জ্বালানি, পরিকাঠামো এবং প্রতিরক্ষা সাজসরঞ্জাম উৎপাদনের ক্ষেত্রগুলিতে প্রচুর সুযোগ ও সম্ভাবনা রয়েছে বিদেশি বিনিয়োগের। শুধু তাই নয়, সার, খাদ্যশস্যের জন্য গুদামঘর নির্মাণ, হিমঘর তৈরি এবং কৃষি সহ সংশ্লিষ্ট ক্ষেত্রগুলিতে বিনিয়োগের মাধ্যমে সৌদি আরব বিশেষভাবে লাভবান হতে পারে বলেও জানান শ্রী নরেন্দ্র মোদী। পরিশেষে, সাইবার নিরাপত্তা ক্ষেত্রে ভারতের সঙ্গে একযোগে কাজ করার জন্য সৌদি আরবকে আহ্বান ও আমন্ত্রণ জানান ভারতের প্রধানমন্ত্রী।
তেল আভিভ-এ প্রধানমন্ত্রী শ্রী নরেন্দ্র মোদীর প্রেস বিবৃতি ( ৪ জুলাই, ২০১৭)

মাননীয়প্রধানমন্ত্রী নেতানিয়াহু, ভদ্র মহিলা ওভদ্র মহোদয়গণ, সালোম লেকুলাম আনি সেমিয়া মেয়দ লেহিওৎ পো (ইজরায়েলে আসতে পেরে আমি আনন্দিত)। ইজরায়েল সফরেআসা প্রথম ভারতীয় প্রধানমন্ত্রী হিসাবে এ হ’ল আমার এক অনন্য সম্মান। আমারবন্ধুস্থানীয় প্রধানমন্ত্রী নেতানিয়াহু’কে আমি ধন্যবাদ জানাই আমাকে আমন্ত্রণজানানোর জন্য এবং সেই সঙ্গে আমাকে এইভাবে পরম আন্তরিকতার সঙ্গে গ্রহণ করার জন্য।আমার এই সফর দু’দেশের সমাজ ব্যবস্থার শতাব্দী প্রাচীন সম্পর্কের শক্তির এক বিশেষউদযাপন। এই মৈত্রীবন্ধন’কে ভিত্তি করে আমাদের অংশীদারিত্বের সম্পর্ক নিরন্তরবৃদ্ধি পাওয়ার সঙ্গে সঙ্গে হয়ে উঠেছে যথেষ্ট শক্তিশালীও। ২৫ বছর আগে আমাদের পূর্ণকূটনৈতিক সম্পর্ক স্থাপনের পর থেকে পারস্পরিক অংশীদারিত্বের মাত্রা পৌঁছে গেছে একবিশেষ উচ্চতায়। বন্ধুগণ, ইজরায়েলেরজনসাধারণ গণতান্ত্রিক নীতিকে অবলম্বন করে গড়ে তুলেছে এই জাতিটিকে। কঠোর শ্রম এবংউদ্ভাবনী শক্তির সাহায্যে তা আরও পূর্ণতা লাভ করেছে। সমস্ত রকম প্রতিকূলতাসত্ত্বেও আপনারা এগিয়ে গেছেন অগ্রগতির পথে এবং চ্যালেঞ্জকে পরিবর্তিত করেছেন একবিশেষ সুযোগে। আপনাদের এই সাফল্যকে ভারত সাধুবাদ জানায়। এন্টিবি’রসেই সংঘর্ষের সময় থেকে ঠিক ৪১টি বছর অতিক্রম করে আজ আবার এসেছে ৪ জুলাই-এর বিশেষদিনটি। ঐ দিনটিতেই আপনাদের বর্তমান প্রধানমন্ত্রী এবং আমার বন্ধু বিবি হারিয়েছিলেনতাঁর জ্যেষ্ঠ ভ্রাতা ইয়োনি’কে। অসংখ্যইজরায়েলি শরণার্থীদের প্রাণ রক্ষা করতে গিয়ে তিনি আত্মবিসর্জন দিয়েছিলেন। আপনাদেরদেশে এই ধরণের বীর ও সাহসী যোদ্ধারাই তরুণ প্রজন্মের কাছে প্রেরণাস্বরূপ। বন্ধুগণ, সভ্যতারইতিহাসের দিক দিয়ে ভারত সুপ্রাচীন হলেও জাতি হিসাবে সে এখনও নবীন। ভারতের মোটজনসংখ্যার ৮০ কোটির বয়স এখনও ৩৫ বছরের নীচে। ভারতের চালিকাশক্তি হ’ল দক্ষ ও মেধাবীতরুণরাই। দেশের শিল্প, অর্থনীতি, বাণিজ্য প্রচেষ্টা এমনকি বিশ্ব মুখিনতার দিকথেকেও ভারতের রূপান্তরের যে স্বপ্ন আমার রয়েছে, তাকে এগিয়ে নিয়ে যাওয়ার কান্ডারীহলেন তাঁরাই। বন্ধুগণ, ভারত তারসার্বিক বিকাশ ও নিরন্তর অগ্রগতির পথে ইজরায়েল’কে এক অন্যতম গুরুত্বপূর্ণ অংশীদার বলেইমনে করে। উন্নয়নের যাত্রাপথে আমাদের এই দুটি দেশের যে সাধারণ চ্যালেঞ্জগুলি রয়েছেতার মোকাবিলায় প্রয়োজন বিজ্ঞান, প্রযুক্তি ও উদ্ভাবন এবং উচ্চতর কারিগরি শিক্ষারওপর আরও বেশি করে জোর দেওয়া। এই ক্ষেত্রগুলিতে দু’দেশের উচ্চ দক্ষতাসম্পন্নযুবসমাজ এবং শিল্পোদ্যোগীদের সৃজনশীলতা ও চিন্তাভাবনাকে যুক্ত করা সম্ভব। মিলিতঅর্থনৈতিক সমৃদ্ধির লক্ষ্যে এক অংশীদারিত্বের সম্পর্ক গড়ে তোলা ছাড়াওসন্ত্রাসবাদের মতো সাধারণ হুমকিগুলির মোকাবিলায় আমাদের দু’দেশের সমাজকে সুরক্ষিতকরে তোলার প্রচেষ্টাতেও আমরা বর্তমানে সহযোগিতাবদ্ধ। এইক্ষেত্রগুলিতে নিরন্তর এক অংশীদারিত্বের সম্পর্ক গড়ে তোলার বিষয়ে প্রধানমন্ত্রীনেতানিয়াহু’র সঙ্গে আলোচনা ও মতবিনিময়ের সুযোগ আমি লাভ করব। ইজরায়েলে বসবাসকারীভারতীয় বংশোদ্ভূত গোষ্ঠীগুলির সদস্যদের সঙ্গেও সাক্ষাৎকার ও আলাপচারিতায় মিলিতহওয়ার জন্য আমি বিশেষভাবে আগ্রহী। এঁদের মধ্যে রয়েছেন ভারতীয় বংশোদ্ভূত বহুইহুদি-ও। তাঁরা সকলেই মিলিতভাবে সমৃদ্ধ করে তুলেছেন আমাদের দু’দেশের সমাজব্যবস্থাকে। মাননীয়প্রধানমন্ত্রী ও বন্ধুগণ, আমার এইসফরের মধ্য দিয়ে শুরু হ’ল দু’দেশের সম্পর্কের এক অভূতপূর্ব যাত্রা। আমাদের দুটিদেশের জনসাধারণ তথা সমাজের কল্যাণে এই যাত্রাপথে পরস্পরের সঙ্গী হওয়ার জন্য আমরাযথেষ্ট রোমাঞ্চিত। আমাদের এই অগ্রগতির পথে আমার লক্ষ্য হবে ইজরায়েলের সঙ্গে স্থায়ীও শক্তিশালী অংশীদারিত্বের বন্ধনকে আরও জোরদার করে তোলা। আমাকে এত সুন্দরভাবেস্বাগত জানানোর জন্য আমি আরও একবার ধন্যবাদ জানাই আপনাদের সকলকেই। ধন্যবাদ। আপনাদেরসকলকে অনেক অনেক ধন্যবাদ।
পরিবহণ শিক্ষা ক্ষেত্রে সহযোগিতা বৃদ্ধিতে ভারত ও রাশিয়ার মধ্যে মউ স্বাক্ষরে অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভাকে আজ, গত ৫ই অক্টোবর রাশিয়ার সঙ্গে স্বাক্ষরিত সমঝোতাপত্র বা মউ এবং সমঝোতা সহযোগিতাপত্র স্বাক্ষরের বিষ্যে অবগত করা হয়েছে। ১) কেন্দ্রীয় পরিবহণ মন্ত্রক ও রাশিয়ার পরিবহণ দপ্তরের মধ্যে এই সমঝোতাপত্রের ফলে দু’দেশের মধ্যে পরিবহণ শিক্ষা ক্ষেত্রে সহযোগিতা বাড়িয়ে তুলতে রাশিয়ার সঙ্গে পরিবহণে সহযোগিতা বৃদ্ধিতে সাহায্য করবে এবং পরিবহণ সংক্রান্ত শিক্ষার বিষয়েও সহযোগিতা বাড়াবে। ২) রেল ক্ষেত্রে কারিগরি সহযোগিতা বৃদ্ধির জন্য রুশ রেল সংস্থা আরজেডি-র সঙ্গে সমঝোতা সহযোগিতাপত্র স্বাক্ষরিত হয়েছে। এই চুক্তি দুটি রেল ক্ষেত্রের বিভিন্ন সাম্প্রতিক উন্নয়ন নিয়ে ভারতীয় রেলকে রেল সংক্রান্ত ব্যাপারে সর্বশেষ ঘটনাবলী সম্পর্কে অবগত রাখবে এবং মতামত আদান-প্রদানের সুযোগ দেবে। এছাড়াও, কারিগরি বিশেষজ্ঞ আদান-প্রদান এবং কারিগরি নথি সম্পর্কে রিপোর্ট আদান-প্রদান সম্ভব হবে। বিশেষ প্রযুক্তি ক্ষেত্রে প্রশিক্ষণ শিবির, কর্মশালা এবং আলাপ-আলোচনারও সুযোগ বাড়বে। এই সমঝোতাপত্র পরিবহণ শিক্ষায় অগ্রাধিকারের ক্ষেত্রগুলিতে সহযোগিতা বাড়াতে সহায়ক হবে। বাণিজ্য, অর্থনীতি, বিজ্ঞান ও প্রযুক্তি এবং সাংস্কৃতিক সহযোগিতা বিষয়ক ভারত-রাশিয়া আন্তঃসরকারি কমিশনের কাঠামোর মধ্যে থেকে বিশেষ প্রস্তাব কার্যকর করা সম্ভব হবে। সমঝোতা সহযোগিতাপত্র যে ক্ষেত্রগুলিতে কারিগরি সহযোগিতা বাড়াবে, সেগুলি হ’ল :- ১) নাগপুর – সেকেন্দ্রাবাদ শাখায় যাত্রী ট্রেনের গতি ২০০ কিলোমিটার প্রতি ঘন্টায় করার প্রকল্প রূপায়ণ। একই সঙ্গে এই বিভাগের অন্যান্য শাখা সম্প্রসারণেরও সংস্থান রয়েছে। ২) আঞ্চলিক স্তরে, রেলের বিভিন্ন শাখায় এবং অন্যান্য নেটওয়ার্কে একটি ট্রাফিক নিয়ন্ত্রণ কেন্দ্রের মাধ্যমে রেল চলাচল নিয়ন্ত্রণের বিষয়টি কার্যকর করা। ৩) রেলের সিগনালিং ও ইন্টারলকিং ব্যবস্থা যৌথ প্রযুক্তিতে নির্মাণ। ৪) সেমি-হাইস্পীড বা এর উচ্চগতির সুইচগুলি স্থানীয়ভাবে ব্যবহারের সুবিধা। ৫) রাশিয়ার রেল সম্পর্কিত উচ্চ শিক্ষার ব্যবস্থাপনার মাধ্যমে ভারতীয় রেলকর্মীদের কাজের মানোন্নয়নে প্রশিক্ষণের ব্যবস্থা। ৬) পণ্য সরবরাহের সর্বোৎকৃষ্ট ব্যবস্থা এবং ৭) ভারতে যৌথভাবে মাল্টিমডেল টার্মিনাল উন্নয়ন। ……
কাবুলে সন্ত্রাসবাদী হামলার নিন্দা প্রধানমন্ত্রীর, নিরীহ মানুষের প্রাণহানিতে শোক প্রকাশ

প্রধানমন্ত্রী শ্রী নরেন্দ্র মোদী কাবুলে সন্ত্রাসবাদী হামলার নিন্দা করেছেন। ঐ হামলায় নিরীহমানুষের প্রাণহানির খব্রে তিনি শোক জ্ঞাপন করেন। এক বার্তায় তিনি বলেন, “কাবুলে সন্ত্রাসবাদী হামলার তীব্র নিন্দা করি এবং নিরীহ মানুষের প্রাণহানির খবরে শোকজ্ঞাপন করছি। সন্ত্রাসের বিরুদ্ধে আফগানিস্তানের লড়াইয়ে ভারত তার পাশেই রয়েছে”। …
প্রধানমন্ত্রী গুজরাটের নভসারিতে এক সড়ক দুর্ঘটনায় জীবনহানিতে শোক প্রকাশ করেছেন

নয়াদিল্লি, ৩১ ডিসেম্বর, ২০২২ প্রধানমন্ত্রী শ্রী নরেন্দ্র মোদি গুজরাটের নভসারিতে এক সড়ক দুর্ঘটনায় জীবন হানিতে গভীর শোক প্রকাশ করেছেন। শ্রী মোদী সড়ক দুর্ঘটনায় নিহতদের জন্য প্রধানমন্ত্রী জাতীয় ত্রাণ তহবিল থেকে এককালীন অর্থসাহায্য দেবার কথা ঘোষণা করেছেন। এক টুইট বার্তায় প্রধানমন্ত্রীর দপ্তর থেকে জানানো হয়েছে, "নভসারি প্রাণহানিতে আমি ব্যথিত। শোকসন্তপ্ত পরিবার পরিজনকে জানাই সমবেদনা। আহতদের দ্রুত আরোগ্য কামনা করি। মৃতদের নিকটাত্মীয়কে প্রধানমন্ত্রীর জাতীয় ত্রাণ তহবিল থেকে দু লক্ষ টাকা এবং আহতদের ৫০ হাজার টাকা সাহায্য দেওয়া হবে : প্রধানমন্ত্রী মোদী।"
হিন্দুস্তান অ্যান্টিবায়োটিক্স লিমিটেডেরউদ্বৃত্ত খালি জমি বিক্রির প্রস্তাবে অনুমোদন কেন্দ্রীয় মন্ত্রিসভার

পুণে-র পিঁপড়িতে যে উদ্বৃত্ত খালি জমি পড়ে রয়েছে তার কিছুটা অংশহিন্দুস্তান অ্যান্টিবায়োটিক্স লিমিটেড-এর দায়বদ্ধতা মেটানোর কাজে বিক্রি করেদেওয়া হবে। আজ এখানে এই মর্মে একটি সিদ্ধান্ত গ্রহণ করা হয় প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। বর্তমানে পিঁপড়িতেহিন্দুস্তান অ্যান্টিবায়োটিক্স লিমিটেডের ৮৭.৭০ একর উদ্বৃত্ত খালি জমি রয়েছে। তারইকিছুটা বিক্রি করে দেওয়ার প্রস্তাব পেশ করা হয়েছিল সরকারের কাছে। আজ মন্ত্রিসভারঅনুমোদন দানের ফলে সংস্থার সম্পদের সর্বোচ্চ মাত্রায় ব্যবহার নিশ্চিত হবে বলে আশাকরা যায়। পরবর্তীকালে পুনর্বাসন, প্রকৌশলগত কারণে বিক্রয় এবং সংস্থাটি আংশিক বাপুরোপুরিভাবে বন্ধ করে দেওয়া সম্পর্কে সিদ্ধান্ত গ্রহণ করাও সরকারের পক্ষে আরও সহজহবে। প্রসঙ্গত উল্লেখ্য, সংস্থার কর্মীদের বেতন, পারিশ্রমিক এবং অন্যান্য খাতেব্যয় নির্বাহের জন্য অবিলম্বে ১০০ কোটি টাকা ঋণদানের প্রস্তাবেও আজকের বৈঠকেসরকারের পক্ষ থেকে অনুমোদন দেওয়া হয়। হিন্দুস্তান অ্যান্টিবায়োটিক্স লিমিটেডের জমিবিক্রির টাকা থেকে এই ঋণ সরকারকে পরিশোধ করা হবে।
কেন্দ্রীয় মন্ত্রিসভা ইন্ডাস্ট্রিয়াল রিলেশনস্‌ কোড বিল, ২০১৯ অনুমোদন করলো

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে ইন্ডাস্ট্রিয়াল রিলেশনস্‌ কোড বিল, ২০১৯ সংসদে পেশ করার অনুমতি পাওয়া গেছে। এই বিল কার্যকর হলে বর্তমানে এক সদস্যের পরিবর্তে দুই সদস্যের একটি ট্রাইবুনাল গঠিত হবে এবং গুরুত্বপূর্ণ বিষয়গুলি এই ট্রাইব্যুনাল বিবেচনা করবে। বাকি বিষয়গুলি এক সদস্যের ট্রাইব্যুনাল খতিয়ে দেখবে। এর ফলে, যে কোনও মামলার নিষ্পত্তি আরও দ্রুততর হবে। ১০০ জন কর্মচারী-বিশিষ্ট শিল্প সংস্থার ক্ষেত্রে কর্মচারী ছাঁটাই সংক্রান্ত বিধি-নিষেধগুলিকে আরও শিথিল করতে উপযুক্ত সরকারি কর্তৃপক্ষের আগাম অনুমোদনের সময়সীমায় কোনও পরিবর্তন করা হয়নি। অবশ্য, বিজ্ঞপ্তি জারির মাধ্যমে ছাঁটাই হওয়া কর্মীর বিষয়ে নতুন একটি ধারা যুক্ত করা হয়েছে। কর্মীদের প্রশিক্ষণ তহবিলের অর্থ সংশ্লিষ্ট সংস্থার অবশিষ্ট কর্মীদের ঋণ সহায়তা বাবদ খরচ করা যাবে। স্থায়ী কর্মীদের চাকরিতে বহাল রাখার বিষয়ে কোনও নোটিশ পিরিয়ড থাকবে না। তবে, ছাঁটাই হওয়া কর্মীদের ক্ষেত্রেও এককালীন ক্ষতিপূরণের বিষয়টি ঐ নতুন ধারার সঙ্গে যুক্ত করা হয়নি। শিল্প সংস্থার জরিমানার সঙ্গে যুক্ত বিষয়গুলির বিবাদ নিষ্পত্তির জন্য সরকারি আধিকারিকদের ক্ষমতাদানের কথা এই বিলে বলা হয়েছে। এর ফলে, ট্রাইব্যুনালের ওপর বিবাদ নিষ্পত্তি সংক্রান্ত বোঝা হ্রাস পাবে। উল্লেখ করা যেতে পারে, তিনটি কেন্দ্রীয় শ্রম আইনের প্রাসঙ্গিক বিভিন্ন ধারা আরও সহজ-সরল ও যুক্তিগ্রাহ্য করে তোলার পর ইন্ডাস্ট্রিয়াল রিলেশন কোড বিলের খসড়া প্রস্তুত করা হয়েছে।
শ্রী পি কে সিনহা প্রধানমন্ত্রীর প্রধান উপদেষ্টা হিসেবে নিযুক্ত হয়েছেন

শ্রী পি কে সিনহা প্রধানমন্ত্রী শ্রী নরেন্দ্র মোদীর প্রধান উপদেষ্টা পদে নিযুক্ত হয়েছেন। বর্তমানে তিনি প্রধানমন্ত্রীর দপ্তরের বিশেষ দায়িত্বপ্রাপ্ত আধিকারিক। শ্রী সিনহা ২০১৫-র ১৩ই জুন থেকে গত ৩০শে অগাস্ট পর্যন্ত ক্যাবিনেট সচিবের দায়িত্ব পালন করেছেন। তিনি উত্তরপ্রদেশ ক্যাডারের ১৯৭৭ সালের আইএএস আধিকারিক। তাঁর কার্যকালে শ্রী সিনহা বিদ্যুৎ এবং জাহাজ চলাচল মন্ত্রকের সচিব এবং পেট্রোলিয়াম ও প্রাকৃতিক গ্যাস মন্ত্রকের বিশেষ সচিবের দায়িত্ব সামলেছেন। দিল্লি বিশ্ববিদ্যালয়ের সেন্ট স্টিফেন্স কলেজ থেকে অর্থনীতিতে স্নাতক হওয়ার পর শ্রী সিনহা দিল্লি স্কুল অফ ইকনমিক্স থেকে স্নাতকোত্তর ডিগ্রি লাভ করেন। কর্মজীবনে তিনি জন-প্রশাসনে মাস্টার্স ডিপ্লোমা এবং সোশ্যল সায়েন্সেস-এ এমফিল করেছেন। তাঁর দীর্ঘ কর্মজীবনে আইএএস আধিকারিক হিসেবে শ্রী সিনহা উত্তরপ্রদেশ এবং কেন্দ্রীয় সরকারের বিভিন্ন গুরুত্বপূর্ণ পদে কাজ করেছেন। রাজ্য সরকারে কর্মরত থাকার সময়েই তিনি জৌনপুর এবং আগ্রার জেলাশাসক, বারাণসীর কমিশনার, পরিকল্পনা দপ্তরের সচিব, সেচ দপ্তরের মুখ্যসচিব সহ বিভিন্ন গুরুত্বপূর্ণ দায়িত্ব পালন করেছেন। কেন্দ্রীয় সরকারের শক্তি ও পরিকাঠামো সংক্রান্ত মন্ত্রকগুলি যেমন – পেট্রোলিয়াম ও প্রাকৃতিক গ্যাস, শক্তি, জাহাজ চলাচল মন্ত্রকে কাজ করেছেন। তিনি শক্তি, পরিকাঠামো এবং আর্থিক বিষয়ে বিশেষজ্ঞ হিসেবে পরিচিত। /
কেন্দ্রীয় মন্ত্রিসভা কর-এর ভিত্তি ক্ষয় এবং মুনাফা চালান বন্ধে কর চুক্তি সংক্রান্ত পদক্ষেপ রূপায়ণে বহুপাক্ষিক কনভেনশন স্বাক্ষরের সিদ্ধান্ত অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে, কর-এর ভিত্তি ক্ষয় এবংমুনাফা চালান বন্ধে কর চুক্তি সংক্রান্ত পদক্ষেপ রূপায়ণে বহুপাক্ষিক কনভেনশনস্বাক্ষরের সিদ্ধান্ত অনুমোদিত হয়েছে। এই কনভেনশনটি অর্থনৈতিকসহযোগিতা ও উন্নয়ন সংগঠন (ওইসিডি) এবং জি-২০ গোষ্ঠীর কর ভিত্তি ক্ষয় ও মুনাফাচালান বন্ধে এক উদ্যোগ। কর পরিকল্পনা কৌশলের মাধ্যমে মুনাফা চালান করা হয়ে থাকে।কর সংক্রান্ত আইনের ফাঁকফোকর’কে কাজে লাগিয়ে কৃত্রিম উপায়ে কম কর বা যেখানে করধার্য করা হয় না, সেই স্থানে মুনাফা চালান প্রতিরোধে এই কনভেনশন তৈরি হয়েছে। চূড়ান্ত কর ভিত্তি ক্ষয় ওমুনাফা চালান (বিইপিএস) প্রতিরোধ প্রকল্পে সার্বিকভাবে ১৫টি পদক্ষেপ’কে চিহ্নিতকরা হয়েছে। চূড়ান্ত পর্যায়ে বিইপিএস প্যাকেজ রূপায়ণের জন্য ৩ হাজারেরও বেশিদ্বিপাক্ষিক কর চুক্তি করা প্রয়োজন, যা অত্যন্ত কঠিন ও সময়সাপেক্ষ। এরইপরিপ্রেক্ষিতে এই সমস্যা মোকাবিলায় একটি বহুপাক্ষিক ব্যবস্থার কথা ভাবা হয়, যাতেসমস্ত দ্বিপাক্ষিক কর চুক্তিগুলি দ্রুত সংশোধন করে বিইপিএস সংক্রান্ত পদক্ষেপগুলিরূপায়ণ করা সম্ভব। এই কাজের জন্য জি-২০ গোষ্ঠীর অর্থমন্ত্রীরা এবং সংশ্লিষ্টদেশগুলির কেন্দ্রীয় ব্যাঙ্কের গভর্নররা ২০১৫ সালের ফেব্রুয়ারি মাসে এই ধরণেরবহুপাক্ষিক একটি ব্যবস্থা গড়ে তোলার লক্ষ্যে একটি অ্যাড-হক গোষ্ঠী গঠনের সিদ্ধান্তনেয়। ১০০টিরও বেশি সদস্যরাষ্ট্রকে নিয়ে এই গোষ্ঠীতে ভারতও অন্তর্ভুক্ত হয়। ২০১৫’র মে মাস থেকে এইবহুপাক্ষিক কনভেনশনের বয়ান চূড়ান্ত করার লক্ষ্যে কাজ চলে। ২০১৬’র নভেম্বর মাসেরশেষ পর্যন্ত এই কনভেনশনটি চূড়ান্ত করা হয়। মন্ত্রিসভার বৈঠকে আজ এই কনভেনশনস্বাক্ষরের বিষয়েই সবুজ সংকেত দেওয়া হয়েছে। ……